[[Volkswagen Type 1|Folkevognsboblen]] blev konstrueret med en [[luftkøling|luftafkølet]] boksermotor med fire cylindre, og det samme har bl.a. [[Porsche]] gjort i flere af fabrikkens modeller; fx [[Porsche 356]] og [[Porsche 912|912]]. [[Chevrolet Corvair]] var udstyret med en udgave med seks cylindre, noget som ellers var usædvanligt i amerikanske sammenhænge. [[Porsche 906]] og [[Porsche 911|911]] er ligeledes blevet udstyret med sekscylindret motor. I de tidligere modeller af 911 var motoren luftafkølet, mens de nyere er vandafkølede. På disse biler er motoren monteret bagi, hvor den bredde motor ikke kommer i konflikt med forhjulene, valget af motor går dermed ikke ud over bilens svingradius. Frontmonterede, luftafkølede motorer blev tidligere også benyttet af franske [[Citroën]], blandt andet i deres modeller [[Citroën 2CV|2CV]] og [[Citroën GS|GS]]. [[BMW]] benytter sig også af boksermotorer i mange af deres motorcykler.
Kemi Teknologi